ร้านนี้อยู่ใน Central Bank โซน restaurant & cafe ซึ่งเชื่อมกับ Subway สถานี Hisaya Odori เป็นร้านที่คนทานเยอะโดยเฉพาะช่วงกลางวันเพราะออกแนวขาย fast food ข้าวหน้าต่างๆ ไม่ต้องใช้เวลานานมากในการทาน คนทำงานแถวนั้นเลยไปฝากท้องกันในช่วงเวลากลางวัน แถมราคาไม่แพงด้วยค่ะ 

วันที่ไปเที่ยวอยากแวะทานข้าวกลางวัน ก็มาลงเอยที่ร้านนี้ก็เพราะปริมาณคนเยอะ เดาว่าน่าจะอร่อย ที่นี่พนักงานพูดภาษาอังกฤษไม่ได้ก็จิ้มรูปจากเมนูเอาค่ะ ที่สั่งเป็นข้าวหน้าเทมปุระ แบบมีกุ้ง 2 ตัวและปลาหนึ่งชิ้นนอกนั้นเป็นผัก (¥ 720) และข้าวหน้าไก่ ไข่และหอมหัวใหญ่ Oyako-don (¥ 580) รสชาติอร่อยคุณภาพเกินราคา ถือว่าราคาถูกเมื่อเทียบกับร้านอื่น แต่อาหารไม่หลากหลายมากซึ่งก็เป็นปกติของร้านอาหาร fast food